text: Blodigt røveri på åben gade i Sønderborg
  28 september 2010 kl. 07.14
  Klokken 01.00 i nat blev en 22-årig mand overfaldet på et stisystem bag McDonalds i Sønderborg. En ukendt gerningsmand stak den 22-årige flere gange i brystet.
  Efter overfaldet stjal gerningsmanden den 22-åriges pung, tømte den for penge og stak af.
  Den 22-årige fik selv ringet efter en ambulance inden han sank sammen på gaden.
  Han er tirsdag morgen blevet opereret og lægerne erklærer ham uden for livsfare.
  